Centenars de veïnes i veïns van participar diumenge en la Festivitat de Sant Antoni, Patró dels Animals
26/01/2004 12:59:00

# Centenars de veïnes i veïns van participar diumenge en la Festivitat de Sant Antoni, Patró dels Animals

*   26/01/2004 12:59:00
*   [Imprimir](#)
*   Compartir
*    https://www.alaquas.org/documento.asp?id\_do=9019

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9019%2F0&title=Ajuntament%20d%27Alaqu%C3%A0s.%20Premsa.Centenars%20de%20ve%C3%AFnes%20i%20ve%C3%AFns%20van%20participar%20diumenge%20en%20la%20Festivitat%20de%20Sant%20Antoni%2C%20Patr%C3%B3%20dels%20Animals)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9019/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9019/9019_Form_4.jpg)](https://www.alaquas.org/ficheros/documentos/2004/2/9019/9019_Form_10.jpg "<a href='https://www.alaquas.org/ficheros/documentos/2004/2/9019/9019_Form_10.jpg' target=_blank><i class='fa fa-external-link' aria-hidden='true'></i>.Centenars de veïnes i veïns van participar diumenge en la Festivitat de Sant Antoni, Patró dels Animals</a>")

Els actes han estat organitzats pels Clavaris de Sant Antoni d'Alaquàs

Els Clavaris de Sant Antoni d'Alaquàs van organitzar el diumenge 25 de gener la festivitat de Sant Antoni del Porquet, Patró dels Animals, una festa que amb el transcurs del temps i gràcies a la participació de les i els veïns d'Alaquàs, s'ha convertit en tradicional a la ciutat d'Alaquàs.

La festivitat d'enguany ha superat la participació d'altres anys ja que en el dia d'ahir van ser beneïts més de 300 animals de companyia i vora 100 cavalleries, provinents no sols d'Alaquàs sinó també de diferents poblacions de la comarca. A més, els actes van estar presenciats per centenars de veïnes i veïns.

Els actes van començar a les 11 hores del matí amb la tradicional Missa en Honor a Sant Antoni. Després, va començar la cercavila d'animals i cavalleries, que va recòrrer l'avinguda Miguel Hernández d'Alaquàs fins arribar a l'entaulat ubicat a la porta del col·legi Mare Josefa Campos, on va tindre lloc la benedicció a càrrec del rector de l'església de Nostra Senyora de l'Assumpció. Allí, els Clavaris de Sant Antoni van obsequiar les i els participants amb un recordatori per la seua participació.

En finalitzar la benedicció, es va disparar un castell de focs d'artifici al carrer Pare Guillem. A continuació, els Clavaris de Sant Antoni van celebrar el tradicional dinar d'agermanament al qual va assistir l'Alcalde d'Alaquàs i una gran representació de la Corporació Municipal.